**ПОКАНА ЗА ПОДБОР НА ВЪНШЕН ИЗПЪЛНИТЕЛ**

по дейност №8 Кариерно консултиране и ориентиране на студенти

на Проект № BG05M20P001-2.016-0025 „Създаване на мултидисциплинарна

образователна среда за развитие на кадри с интегрални компетентности в областта на

биомедицината и здравеопазването"

**за организиране на ПРЕЗЕНТАЦИОННО СЪБИТИЕ за студенти и работодатели**

Екипът за управление на проект №BG05M2OP001-2.016-0025 „Създаване на мултидисциплинарна образователна среда за развитие на кадри с интегрални компетентности в областта на биомедицината и здравеопазването" („Проекта") на Варненски свободен университет „Черноризец Храбър“ финансиран от Оперативна програма „Наука и образование за интелигентен растеж", съфинансирана от Европейския съюз чрез Европейските структурни и инвестиционни фондове

**ОБЯВЯВА**

Покана за подбор на кандидати

за организиране на 1 (един) брой ПРЕЗЕНТАЦИОННО СЪБИТИЕ

за студенти и работодатели

**1.**    **Описание на предвидените събития**

Презентационното събитие е предвидено основно за студенти от професионално направление ПН 4.6. Информатика и компютърни науки от Варненски свободен университет „Черноризец Храбър“.

Събитието е насочено към студенти и работодатели.

**Цел на събитието:**

Целта на презентационното събитие е да се подпомогне кариерната реализация на завършващите студенти от ВСУ „Черноризец Храбър“ и да се осигурят активни партньорски взаимоотношения с работодателите, взели участие в събитието.

**Очаквани резултати:**

При участие в презентационното събитие, на студентите от ВСУ „Черноризец Храбър“ ще бъде предоставена възможност за лична среща с потенциални работодатели. Потенциалните кандидати за магистърските програми ще попълнят формуляр за заявяване на интерес. Същото ще направят и участващите в презентационното събитие фирми.

Чрез презентационното събитие ще се скъси дистанцията между „работодател" и „служител" и ще се подпомогне процеса на кариерна реализация на студентите от университета на пазара на труда, както и ще се разшири мирогледа на фирмите за създаване на нови работни позиции.

**Форма на провеждане:**

Презентационното събитие е предвидено да се проведе присъствено в рамките на 1 ден.

**2.**      **Пределна цена**

Предвидената цена за 1 брой презентационно събитие е в размер на 1394,00 лв. с ДДС.   
Оферти над пределната цена няма да бъдат разглеждани, а участниците ще бъдат отстранени от участие.

**3.**      **Срок на договора**

Договорът с избрания изпълнител се сключва до 30.11.2023 г.

**4.**      **Изисквания към кандидатите**

4.1  Да притежават опит в изпълнение на минимум една услуга с предмет, идентичен и/ или сходен с този на предвидената услуга в поканата, през последните 3 (три) години, считано от датата на подаване на офертата.

„Идентичен или сходен предмет" означава дейност/и по организиране на събития, фокусирани/ориентирани към образованието и иновациите и/или подобни форуми.

4.2  За доказване на съответствието с поставеното изискване кандидатът представя към офертата списък на услугите, които са идентични или сходни с предмета на поканата (с посочване на стойности). При необходимост ще бъдат поискани допълнителни доказателства, датите и получателите, заедно с доказателство за извършената услуга (договори, референции и др.).

4.3   Да осигурят зала за провеждане на презентационното събитие.

**5.**      **Място и срок за подаване на документите за участие**

Документите за участие в конкурса се подават и завеждат в офис „Международни проекти" на ВСУ „Черноризец Храбър“, с адрес: гр. Варна, к.к. Чайка, ул. „Янко Славчев" №84 всеки работен ден от 8:30 часа до 16:30 ч., в срок до 03.11.2023 г.

В случай, че документите са подписани с електронен подпис (КЕП) е допустимо да бъдат изпратени на e-mail: vfu-projects@vfu.bg всеки работен ден от 8:30 часа до 16:30 ч., в срок до 03.11.2023 г.

Класирането на офертите ще се извърши от оценителна комисия за проверка на съответствието с посочените в т. 4 изисквания към кандидатите.

След извършване на подбора одобрената изпълнителна организация ще бъде поканена да сключи договор за провеждане на презентационното събитие.